李曾伯
仲宣楼落成和吴深源制参韵
巍楼耸立千仞壁，熊楚奇观此其一。
苍龙夭矫出一头，下瞰七泽乾坤浮。
平远献状呈几席，气势弹压东西州。
仲宣襟抱六合隘，生阅曹刘几成败。
当时徙倚落日边，岂计嘉名镇长在。
高谈犹想四座惊，好语意得由天成。
景升逝矣建安往，岂浊斯足清斯缨。
今朝我与群贤集，负景还能类前日。
斯楼者天台公，扬厉其谁会椽笔。
嗟今视昔后视今，君子思远而忧深。
运方济泰月在临，有如此水舟同心。
芳名起日炳若揭，老子婆娑众宾悦。